"Быжьба-ааба баталион ирыҵанакуа аибашьцәа анеизалак - иузынкылаӡом. Ҳәарада, ҳгәы иалан иахьеихсуаз, аха иҳамблыр ада ԥсыхәа ыҟамызт, избан акәзар уи аӷа дахьтәаз акәын, аӷа ихшыҩи имчқәеи ахьыҟаз акәын, ҳажәлар рҭархаразы ршьаҿақәа ахьырыӡбоз акәын. Уажәы аҳәара мариоуп: иумблыр ҟалон, инавстәын ҳәа, аха акгьы ҳамблызҭгьы аиааирагьы ҳазгомызт. Аибашьраҿы иҟоуп аилкаарақәа, аӷа дахьтәоу аҭыԥ, уара уахьтәоу аҭыԥ ҳәа. Аӷа дтәан Аҟәа, иаҭахын Аҟәа алахысра. Ҳарада, иҟан аобектқәа зеихсра ҟамлоз, аха аминистрцәа реилазаара ажәытәтәи ахыбра еиқәырхашьа амамызт, Аҟәа ҳаиаанӡагьы шаҟантә ҳаихсхьаз. Аӷа есыҽны ирбатәын ҳамчқәа, ҭыԥ шиаҳамҭоз. Аӷа ҳаимеихсыр ада ԥсыхәа ыҟамызт", - ҳәа азгәеиҭеит Кобахьиа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: